|  |  |  |
| --- | --- | --- |
| Screen%20Shot%202017-10-27%20at%2013 | **Slovenský zväz kuchárov a cukrárov**  Gorkého 10  811 01 Bratislava 1 | **untitled** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vnútorný organizačný predpis**

**Slovenského zväzu kuchárov a cukrárov**

**Bratislava január 2020**

**Vnútorný organizačný predpis**

**Slovenského zväzu kuchárov a cukrárov**

Vnútorný organizačný vydáva Výkonný výbor Slovenského zväzu kuchárov (ďalej len Výkonný výbor SZKC) ako organizačnú normu v súlade s článkom 13 STANOV SZKC

Túto organizačnú normu schválil Výkonný výboru SZKC dňa 28. 06. 2018

s účinnosťou od 01.12. 2017

Revidované : 18.12.2019

Dátum uverejnenia **10.01.2020**

**Preambula**

V súlade s ustanovením článku 13 Stanov SZKC za účelom stanovenia zásad riadenia, vymedzenia pôsobnosti a vnútornej organizácie SZKC vydáva Výkonný výbor SZKC tento Vnútorný organizačný predpis.

Vnútorný organizačný predpis SZKC je záväzný pre všetkých členov SZKC a podrobne upravuje vnútornú organizáciu SZKC. Je vykonávacím predpisom pre STANOVY SZKC. V prípade rozporu medzi Stanovami a Vnútorným organizačným predpisom platí ustanovenie Stanov

Pre realizáciu svojich úloh a svojho poslania vytvára regionálne a odborné pobočky - Kluby kuchárov a cukrárov SZKC, odborné sekcie, záujmové sekcie, pričom tieto pobočky majú právnu subjektivitu. Sekcie právnu subjektivitu nemajú

**Časť 1**

1. **Členstvo, vznik a zánik členstva**
2. Členstvo v SZKC je dobrovoľné
3. Členovia SZKC sú prijímaní na základe vyplnenej prihlášky, odoslaním na kontaktnú adresu Klubu alebo Centrály SZKC alebo vyplnením online prihlášky na www.szkc.sk
4. Prihláška musí povinne obsahovať nasledovné údaje: meno a priezvisko žiadateľa, adresa a názov zamestnávateľa, kontaktnú adresu na doručovanie pošty, vrátane e-mailovej adresy a telefónu žiadateľa, U kolektívneho člena – školy aj meno, priezvisko a kontakt na odborného pedagóga, ktorý bude kontaktnou osobou
5. Členstvo nie je viazané na trvalý pobyt žiadateľa, ale na konkrétny odborný alebo regionálny Klub alebo klub pri Centrále SZKC, ktorého členom žiadateľ chce byť. Člen si volí sám
6. Každý člen sa môže rozhodnúť, v ktorom Klube SZKC bude zaregistrovaný. Zaregistrovať sa možno aj do Klubu pri  Centrále SZKC.
7. Členstvo v SZKC vzniká až uhradením zápisného a ročného členského poplatku na daný kalendárny rok. Žiadateľ je o tom vyrozumený Centrálou alebo Klubom SZKC e-mailom na kontaktnú adresu uvedenú v prihláške. Každý člen je povinný hlásiť akékoľvek zmeny kontaktných údajov uvedených v prihláške regionálneho alebo odborného klubu či Klubu pri Centrále SZKC, podľa toho ku komu svoju prihlášku registroval.
8. Člen musí spĺňať podmienky uvedené v bode 3.4 Stanov SZKC
9. Úhradu ročných členských poplatkov je možné vykonať v mesiacoch január – december daného roka.
10. Prihlášky zaslané v mesiaci december – členský poplatok je platný aj na ďalší kalendárny rok.
11. Do jedného mesiaca po uhradení poplatkov nový žiadateľ dostane prostredníctvom Klubu SZKC alebo Centrály SZKC členský preukaz a ďalšie informácie
12. O prijatí za člena SZKC sa nevyhotovuje rozhodnutie. O prijatí za člena rozhoduje príslušný Klub /  Klub pri Centrále SZKC
13. Člen SZKC sa zaväzuje chovať voči Zväzu čestne a zachovávať Vnútorný predpis SZKC
14. SZKC vedie zoznam členov v elektronickej alebo listinnej podobe. Údaje o mene a priezvisku , názve, príslušnosť k regionálnemu klubu alebo centrále SZKC sú zverejnené na internetových stránkach Zväzu: [www.szkc.sk](http://www.szkc.sk).
15. Uhradením členského príspevku člen SZKC súhlasí s uverejnením vyššie uvedených údajov na internetových stránkach SZKC
16. Zápisy a výmazy týkajúce sa členstva v SZKC zabezpečuje Centrála SZKC

**Členstvo v SZKC zaniká** :

1. Doručením písomného oznámenia člena o ukončení členstva v Klube SZKC alebo Centrále SZKC, podľa toho , kde je registrovaný
2. Vylúčením na základe rozhodnutia Klubu **a po odsúhlasení vo Výkonnom výbore SZKC** alebo Valného zhromaždenia SZKC
3. Zánikom SZKC
4. Smrťou člena – fyzickej osoby
5. Zánikom člena – právnickej osoby – bez právneho nástupcu ,
6. Neuhradením ročného členského príspevku za príslušný kalendárny rok .
7. Zánikom členstva nevzniká nárok na vrátenie členského príspevku za daný kalendárny rok

**Člen SZKC môže byť vylúčený z týchto dôvodov:**

1. Pre opakované alebo závažné porušenie Stanov SZKC alebo Vnútorného organizačného predpisu SZKC a Etického kódexu
2. Pre činnosť, ktorá je v rozpore so záujmami a poslaním SZKC a jeho členov
3. Ak člen nezaplatí členský poplatok do 31. decembra daného roku , dostane písomné upozornenie o ukončení členstva k 31. marcu nasledujúceho roka . Ak ani po tomto upozornení neuhradí členský poplatok bude mu členstvo ukončené .
4. O vylúčení člena SZKC rozhoduje Výkonný výbor SZKC na základe odôvodneného

návrhu člena Výkonného výboru SZKC. Proti rozhodnutiu o vylúčení sa člen môže

odvolať na vyšší orgán SZKC

**B. Práva a povinnosti členov**

**Členovia SZKC majú najmä tieto práva**:

1. voliť a byť volený do orgánov SZKC a príslušného Klubu SZKC
2. zúčastňovať sa Valného zhromaždenia SZKC aj príslušného Klubu SZKC
3. využívať platené i bezplatné služby SZKC pre svoju potrebu
4. čerpať všetky výhody poskytované v rámci SZKC
5. zúčastňovať sa na všetkých podujatiach organizovaných príslušným Klubom SZKC alebo Centrálou SZKC - súťažiach, výstavách, odborných seminároch a pod

6. byť nominovaný Klubom SZKC alebo Centrálou SZKC na titul Majster kuchár,

Majster cukrár, alebo iné vyznamenania, po splnení predpísaných kritérií a podmienok

7. ak rozhodnutie Klubu SZKC, Centrály SZKC alebo Výkonného výboru SZKC je

v rozpore s právnymi predpismi alebo Stanovami SZKC, môže člen predložiť návrh

na najvyšší orgán SZKC na zrušenie takéhoto rozhodnutia

1. proti rozhodnutiu o vylúčení má člen právo podať odvolanie na najvyšší orgán SZKC

do 15 dní od doručenia rozhodnutia

1. základné hlasovacie právo: každý člen SZKC má rovnaké hlasovacie právo bez ohľadu

na výšku platených členských poplatkov

1. predkladať ktorémukoľvek orgánu Zväzu návrhy, podnety a sťažnosti k ich činnosti;
2. požadovať spolu s ostatnými riadnymi členmi zvolanie Mimoriadneho valného zhromaždenia Zväzu v súlade s Článkom VI. Bod 3, pričom toto právo prislúcha len riadnym členom Zväzu;
3. počas trvania členstva vo Zväze uvádzať na svojich webových a facebookových stránkach, ďalších propagačných materiáloch a pracovných odevoch logo Zväzu a logo svetovej organizácie WACS.
4. člen SZKC neručí za dlžoby Zväzu

**Členovia Zväzu majú najmä tieto povinnosti:**

1. Dodržiavať Stanovy, Etický kódex člena SZKC a Vnútorný predpis Zväzu, prípadne iné záväzne interné predpisy a rozhodnutia Zväzu
2. Aktívne sa zúčastňovať činností v orgánoch Zväzu, do ktorých bol zvolený,

príp. vymenovaný a na ktoré bol riadne pozvaný;

1. Plniť prevzaté úlohy, niesť za ne zodpovednosť a podávať správy o ich výsledkoch kompetentnému orgánu Zväzu;
2. Dodržiavať a plniť platné uznesenia orgánov Zväzu a príslušného Klubu Zväzu
3. Nebyť členom občianskeho združenia alebo podobnej organizácie, ktorej ciele sa zhodujú alebo sú podobné s cieľmi združenia podľa čl. II.( o udelení výnimky z tejto povinnosti v zvlášť odôvodnených prípadoch rozhoduje Výkonný výbor);
4. zachovávať mlčanlivosť o všetkých skutočnostiach tvoriacich „know-how“, obchodné tajomstvo alebo dôvernú informáciu Zväzu;
5. nahlásiť zmenu údajov uvedených v prihláške za člena Zväzu,
6. Platiť riadne členské príspevky stanovené Vnútorným predpisom Zväzu. Ročné príspevky pre fyzické i právnické osoby a pre odborné gastronomického školy sa platia za každý začatý kalendárny rok na účet príslušného Klubu alebo Centrály Zväzu Členský príspevok sa považuje za zaplatený dňom jeho pripísania na bankový účet Klubu Zväzu;
7. V prípade zániku členstva vo Zväze vrátiť Zväzu členský preukaz a odstrániť zo všetkých propagačných materiálov,  z webovej stránky, z facebookovej stránky a z pracovných odevov logo Zväzu a logo WACS

**C. Základná kategorizácia členov SZKC a ročné členské poplatky**

1. **Junior**

* 15 – 21. rokov, musí byť študentom školy s gastronomickým zameraním, najdlhšie do veku 21 rokov
* Zápisné: 4,00 €
* Členský poplatok: 5,00 €

1. **Individuálny člen**

* 22 – 65 rokov (individuálne sa rieši plná invalidita)
* Zápisné: 4,00 €
* Členský poplatok: 20,00 €

1. **Senior**

* 65 rokov a vyššie alebo odchodom do starobného dôchodku
* Zápisné: 4,00 €
* Členský poplatok: 5,00 €

1. **Kolektívny člen – škola**

* Zápisné: 4,00 €
* Členský poplatok: 35,00 €
* Školy môžu v rámci členstva vysielať na aktivity organizované SZKC maximálne 4 odborných pedagógov
* Študenti nie sú zahrnutí do kolektívneho členstva školy

1. **Kolektívny člen – firma**

* Zápisné: 4,00 €
* Členský poplatok: 70,00 €
* Firmy môžu na aktivity organizované SZKC vyslať maximálne 4 svojich zamestnancov

1. **Čestný člen**

* Členstvo je udeľované úplne mimoriadne, rozhodnutím Výkonného výboru SZKC podľa návrhu členov SZKC a Klubu / Centrály SZKC za mimoriadne zásluhy o odbor a za dlhoročnú obetavú prácu pre SZKC
* Čestný člen požíva všetky výhody členstva a je oslobodený od platenia členských poplatkov
* Čestné členstvo možno udeliť aj zahraničným osobám, prezidentom spriatelených gastronomických asociácií, členom vlády a pod.
* Čestný člen nemôže byť členom Výkonného výboru SZKC a nemá hlasovacie právo

**Časť II.  
ORGANIZAČNÉ USPORIADANIE SZKC**

1. **Orgány**

**1.  Činnosť SZKC zabezpečujú tieto orgány a osoby**

* Valné zhromaždenie
* Výkonný výbor
* Revízna komisia

**1.1 Valné zhromaždenie SZKC**

1. Valné zhromaždenie je najvyšším orgánom SZKC a rozhoduje o všetkých vnútorných záležitostiach SZKC, pokiaľ nie sú Stanovami SZKC alebo Vnútorným organizačným predpisom SZKC vyhradené na rozhodnutie iným orgánom SZKC.
2. Valné zhromaždenie zvoláva prezident SZKC raz za dva roky ( Riadne Valné zhromaždenie )
3. Mimoriadne Valné zhromaždenie môže prezident SZKC zvolať na žiadosť nadpolovičnej väčšiny členov SZKC alebo na žiadosť Revíznej komisie a to tak, aby sa konala najneskôr do štyridsiatich dní od podania žiadosti. Ak takéto Valné zhromaždenie nezvolá prezident, je takéto Valné zhromaždenie oprávnená zvolať Revízna komisia SZKC.
4. Mimoriadne Valné zhromaždenie môže byť tiež zvolané pri obzvlášť dôležitých dôvodoch Výkonným výborom SZKC.
5. Valné zhromaždenie sa zvoláva – viď Stanovy
6. Člen Zväzu sa môže dať na Valom zhromaždení zastupovať, avšak zastúpenie môže byť učinené len na základe písomnej plnej moci, na ktorej podpis zmocniteľa nemusí byť úradne overený
7. Valné zhromaždenie SZKC riadi prezident SZKC alebo ním poverený člen Výkonného výboru SZKC alebo Centrály SZKC
8. Na vykonanie organizačných zmien týkajúcich sa zrušenia, resp. zlúčenia zväzu s iným občianskym združením je potrebný súhlas 2/3 väčšiny riadnych členov
9. Zo zasadnutia Valného zhromaždenia SZKC sa vyhotoví zápisnica, ktorú podpíše prezident SZKC alebo osoba, ktorá riadi zasadnutie Valného zhromaždenia SZKC, zapisovateľ a dvaja overovatelia. Rovnakým spôsobom sú podpísané aj Rozhodnutia Valného zhromaždenia SZKC. Podpísanie však nie je podmienkou platnosti rozhodnutia Valného zhromaždenia SZKC
10. Rozhodnutie Valného zhromaždenia SZKC je záväzne pre celý SZKC, vrátane regionálnych a odborných Klubov SZKC a záujmových sekcií SZKC.
11. Záznamy z Valného zhromaždenia sú uchovávané v sídle SZKC( Centrále SZKC) a každý člen SZKC je oprávnený do nich nahliadať a to na základe prechádzajúcej žiadosti doručenej SZKC
12. Valné zhromaždenie SZKC:
13. Volí a odvoláva z funkcie členov Výkonného výboru SZKC a Revíznej komisie SZKC, okrem predsedov regionálnych a odborných Klubov SZKC a ambasádora WACS – Worldchef without Borders v SR
14. Schvaľuje a berie na vedomie zmeny a doplnky Stanov a symbolov SZKC predložených Výkonným výborom SZKC
15. Určuje hlavné zameranie činnosti SZKC
16. Schvaľuje založenie, zánik SZKC s likvidáciou alebo rozhoduje o premene SZKC
17. Schvaľuje Správu o činnosti SZKC za obdobie medzi dvomi po sebe nasledujúcimi zasadaniami Valného zhromaždenia SZKC
18. Schvaľuje výsledky hospodárenia s finančnými prostriedkami SZKC
19. Hodnotí činnosť Výkonného výboru SZKC
20. Ukladá Výkonnému výboru SZKC i regionálnym a odborným klubom SZKC úlohy a pokyny
21. Schvaľuje zmeny názvu SZKC, organizačné zmeny, zlúčenie SZKC s iným občianskym združením
22. Potvrdzuje členstvo v medzinárodných organizáciách
23. Rozhoduje o odvolaniach proti rozhodnutiam ostatných orgánov SZKC;
24. V naliehavých a zdôvodnených prípadoch môže rokovať spôsobom per rollam

**1.2 Výkonný výbor SZKC**

1. Výkonný výbor SZKC má najmenej 11 členov. Skladá sa z predsedov (alebo dočasných predsedov) regionálnych alebo odborných klubov SZKC, ambasádora Worldchefs Without Borders – WACS v SR a ďalších individuálnych členov volených Valným zhromaždením SZKC
2. Výkonný výbor SZKC :

a) Riadi celú činnosť SZKC, ak táto nie je vyhradená inému orgánu

b) Vydáva Vnútorný organizačný predpis SZKC

c ) Zriaďuje a ruší odborné alebo regionálne kluby a záujmové sekcie SZKC

d) Schvaľuje návrh prezidenta SZKC na menovanie alebo odvolanie generálneho

tajomníka SZKC

e) Schvaľuje základné organizačné pokyny predložené sekretariátom SZKC

f) Navrhuje Valnému zhromaždeniu SZKC najmä:

- zmeny a doplnky Stanov a symbolov SZKC

- rozšírenie činnosti a úloh SZKC

- zrušenie SZKC

- uznesenia o svojej činnosti a rozdelení úloh

g) Všetky rozhodnutia Výkonného výboru SZKC musia byť zaznamenané

v záznamoch z rokovania Výkonného výboru SZKC

h) Rozhodnutia Výkonného výboru SZKC sú platné ak ich schváli nadpolovičná

väčšina prítomných členov Výkonného výboru SZKC

1. Členstvo vo Výkonnom výbore SZKC je dobrovoľné. Za výkon členstva ani za

výkon funkcie vo Výkonnom výbore SZKC nie je poskytovaná mzda ani odmena

1. Členstvo vo Výkonnom výbore SZKC zaniká najmä:
2. Odstúpením člena Výkonného výboru SZKC ku dňu doručenia písomnej

Rezignácie na adresu Centrály SZKC

b) Odvolaním Valným zhromaždením SZKC u členov volených Valným

zhromaždením SZKC

c) Odvolaním Valným zhromaždením príslušného odborného alebo regionálneho

klubu u členov predstaviteľov klubov

d) Pri závažnom porušení práce a povinnosti pre SZKC

e) Uplynutím funkčného obdobia

f) Úmrtím člena

g) Pokiaľ nemá aspoň 70 % - nú účasť na rokovaniach Výkonného výboru SZKC

v danom kalendárnom roku ( netýka sa pracovnej neschopnosti)

1. V prípade, že dôjde k zániku členstva vo Výkonnom výbore SZKC člena voleného Valným zhromaždením SZKC, bude člen nahradený prvým alebo nasledujúcim členom SZKC, ktorý sa zúčastnil voľby do Výkonného výboru SZKC na Valnom zhromaždení SZKC ale  počtom získaných hlasov nepostúpil medzi členov Výkonného výboru SZKC. V oslovovaní musí byť dodržaná postupnosť hlasov. V prípade, že nebude záujem ani jedného z kandidátov o prácu vo Výkonnom výbore SZKC , bude náhradník zvolený v dodatočných voľbách pri najbližšom Valnom zhromaždení SZKC
2. Výkonný výbor SZKC sa schádza pravidelne podľa odsúhlaseného termínového kalendára. V prípade neprítomnosti prezidenta SZKC, prezident poverí člena Výkonného výboru SZKC alebo Centrály Zväzu, aby ho zastúpil. Poverený prebratím poverenia preberá povinnosti a práva prezidenta SZKC
3. Zasadnutie Výkonného výboru SZKC na základe poverenia prezidenta môže viesť aj generálny tajomník SZKC.
4. Pri rovnosti hlasov hlasovania Výkonného výboru SZKC je rozhodujúci hlas prezidenta

**1.3 Revízna komisia SZKC**

1. Revízna komisia SZKC je kontrolným orgánom SZKC a dozerá na jeho činnosť, najmä na činnosť Výkonného výboru SZKC.
2. Členov revíznej komisie volí Valné zhromaždenie SZKC
3. Vykonáva pôsobnosť, ktorú jej určujú Stanovy SZKC a plní úlohy, ktoré jej stanovuje Valné zhromaždenie SZKC, ktorému zodpovedá za svoju činnosť a predkladá svoje správy a odporúčania
4. Skladá sa z troch fyzických osôb, ktorých funkčné obdobie je 4 roky
5. Revízna komisie si zo svojho stredu volí predsedu
6. Uznesenie Revíznej komisia musí byť prijaté aspoň dvomi členmi Revíznej komisie

7. Závery a uznesenia Revíznej komisie sú zaprotokolované a podpísané jej predsedom

(alebo podpredsedom ) a zapisovateľom

1. členovia revíznej komisie nemôžu počas volebného obdobia vykonávať vo Zväze žiadnu inú funkciu; Členstvo v Revíznej komisii je nezlučiteľné s členstvom vo Výkonnom výbore
2. Rokovanie Revíznej komisie zvoláva jej predseda
3. Revízna komisia SZKC kontroluje najmä:

* Plnenie úloh uložených Valným zhromaždením SZKC
* Dodržiavanie Stanov SZKC a napĺňanie cieľov SZKC
* Dodržiavanie platných právnych predpisov
* Hospodárenie, účtovníctvo , doklady, movitý majetok a pod.

1. predseda Revíznej komisie má právo zúčastňovať sa rokovania Výkonného výboru a požiadať o zvolanie mimoriadneho zasadnutia Výkonného výboru a Valného zhromaždenia Zväzu;
2. Revízna komisia má nasledovné povinnosti:

* Pri zistení závažných skutočnosti ihneď informovať Centrálu a Výkonný výbor SZKC
* Požiadať a prípadne aj zabezpečiť zvolanie zasadnutia Valného zhromaždenia SZKC , pokiaľ to vyžaduje záujem a prospech SZKC, najmä v prípade zistenia závažného porušenia povinnosti Výkonného výboru SZKC, prezidenta SZKC alebo viceprezidentov SZKC

1. Členstvo v revíznej komisii je dobrovoľné, Za výkon členstva v Revíznej komisii ani za výkon funkcie v Revíznej komisii nie je poskytovaná mzda, či iné podobné plnenie
2. Členstvo v Revíznej komisii zaniká:

* Odstúpením člena Revíznej komisie z funkcie ku dňu doručenia odstúpenia SZKC
* Smrťou
* Odvolaním Valným zhromaždením SZKC
* Uplynutím funkčného obdobia
* Náhrada člena Revíznej komisie SZKC , v prípade že dôjde k zániku členstva niektorého z členov Revíznej komisie, zabezpečí Výkonný výbor SZKC doplnenie a to tak, že člen revíznej komisie bude nahradený prvým alebo nasledujúcim kandidátom, ktorý sa zúčastní voľby do revíznej komisie SZKC na Valnom zhromaždení SZKC a počtom hlasov nebol zvolený do Revíznej komisie SZKC . V oslovovaní musí byť dodržaná postupnosť hlasov. V prípade, že nebude záujem ani jedného z kandidátov o prácu v revíznej komisii SZKC, bude zvolený v dodatočných voľbách pri najbližšom konaní Valného zhromaždenia SZKC.

1. **Ďalšie organizačné usporiadanie**
2. **Centrála SZKC**.
3. Centrálu SZKC tvoria:

* prezident SZKC,
* viceprezidenti SZKC,
* generálny tajomník SZKC
* ambasádor Worldchefs without Borders na Slovensku
* sekretariát SZKC,

1. **Prezident SZKC**
2. je volený zvoleným Výkonným výborom SZKC . Jeho funkčné obdobie je 4 roky
3. je štatutárnym orgánom SZKC;
4. Na základe svojho rozhodnutia si vyberá dvoch viceprezidentov, určuje oblasť a rozsah ich pôsobenia a odvoláva ich z funkcie po prerokovaní vo Výkonnom výbore SZKC
5. koná v mene SZKCazastupuje SZKC navonok;
6. zvoláva schôdze Výkonného výboru SZKC;
7. riadi a zabezpečuje činnosť SZKC; zvlášť plnenie uznesení Valného zhromaždenia SZKC
8. zriaďuje a ruší sekretariát SZKC a schvaľuje základné organizačné pokyny sekretariátu
9. zodpovedá za činnosť sekretariátu SZKC , určuje mzdové náklady na zamestnancov sekretariátu
10. udržuje kontakty SZKC s vonkajšími subjektami
11. zaujíma odborné stanoviská ku všetkému čo nie je vyhradené Valnému zhromaždeniu SZKC
12. Poskytuje stanoviská a informácie pre média
13. zvoláva Valné zhromaždenie SZKC a Výkonný výbor SZKC , vedie ich rokovania Zabezpečuje realizáciu prijatých uznesení, dozerá na dodržiavanie Stanov SZKC;
14. schvaľuje návrh programu zasadnutia Valného zhromaždenia SZKC
15. v rámci schváleného rozpočtu má dispozičné práva a dozerá na pokladničnú hotovosť SZKC ; zodpovedá za hospodárenie SZKC.
16. vyžiada si súhlas nadpolovičnej väčšiny členov Výkonného výboru SZKC, ak je potrebné rozhodnúť alebo konať v neodkladnej veci;
17. podpisuje v mene SZKC dohody, splnomocnenia a úradné spisy; V prípade neprítomnosti prezidenta SZKC je oprávnený za SZKC podpisovať a zastupovať SZKC jeden z viceprezidentov, prípadne iná poverená osoba
18. menuje a odvoláva generálneho tajomníka SZKC po prerokovaní vo Výkonnom výbore SZKC;menuje a odvoláva predsedov klubov SZKC na základe rozhodnutia Valného zhromaždenia konkrétneho klubu SZKC
19. prijíma administratívnych pracovníkov v rámci pracovnoprávnych vzťahov pre zabezpečenie činnosti SZKC
20. menuje členov komisie pre organizovanie výberového konania na managera národného tímu kuchárov a cukrárov
21. Čestný prezident môže byť osoba, ktorá už v minulosti vykonávala funkciu prezidenta SZKC a významným spôsobom prispela k poslaniu a činnosti SZKC;
22. titul „Čestný prezident“ sa odoberie ak poškodzuje záujmy SZKC
23. Čestný prezident nie je členom Výkonného výboru SZKC

1. **Viceprezidenti zväzu**
2. Viceprezidentov si na základe vlastného rozhodnutia vyberá prezident SZKC a určuje oblasť ich činnosti. Ich funkčné obdobie je 4 roky
3. Viceprezidenti zastupujú prezidenta SZKC ( každý sám) pokiaľ je prezident SZKC neprítomný, v rozpore so Stanovami SZKC nečinný alebo Výkonný výbor SZKC prezidenta nemá. Toto všetko na základe písomného poverenia prezidenta SZKC alebo Výkonného výboru SZKC
4. Viceprezidenti pripravujú návrhy koncepcie rozvoja oblasti za ktoré sú zodpovední
5. V prípade zastupovania prezidenta SZKC sa na nich vzťahujú práva a povinnosti prezidenta SZKC
6. Viceprezidenta odvoláva prezident SZKC po prerokovaní vo Výkonnom výboru SZKC z dôvodu jeho nečinnosti, nedodržiavania záväzných smerníc vydaných SZKC alebo z dôvodu poškodzovania záujmov Zväzu
7. **Generálny tajomník SZKC**
8. riadi sekretariát SZKC
9. komunikuje s členmi SZKC
10. komunikuje s predsedami Klubov SZKC
11. pripravuje podklady napr. zmluvy s partnermi, prezenčné listiny a pod. pre Centrálu SZKC a na požiadanie predsedov aj pre Kluby SZKC
12. Pripravuje návrh usmernení SZKC (Zásady hospodárenia SZKC, Zásady pre udeľovanie vyznamenaní SZKC a pod.)
13. Spracováva návrhy na vyznamenania a ocenenia členov SZKC, predkladané predsedami klubov
14. Pripravuje návrh oficiálnych stanovísk a pripomienok SZKC (napr. pri tvorbe alebo úprave legislatívnych predpisov, hygienických noriem a podkladov týkajúcich sa odboru a činnosti kuchárov a cukrárov)
15. komunikuje s managermi Národného tímu a Juniorského národného tímu kuchárov a cukrárov, na požiadanie pripravuje zmluvy s partnermi a pod.
16. pripravuje podklady pre rokovanie Výkonného výboru SZKC
17. pripravuje tlačové správy na základe dodaných podkladov
18. pripravuje podklady – novinky, správy a informácie pre web stránku SZKC na základe dodaných podkladov
19. pripravuje a vedie databázu odborných záštit SZKC, záštit prezidenta SZKC, odborných garancií a partnerstva Centrály SZKC, komunikuje so žiadateľmi
20. pripravuje návrh rozpočtu Centrály SZKC
21. pripravuje a pomáha realizovať výberové konania SZKC a na pripravuje správu výberovej komisie na prerokovanie a odsúhlasenie Výkonným, výborom SZKC
22. podľa podkladov od predsedov Klubov a Centrály pripravuje plán aktivít SZKC, súťaží, odborných seminárov a pod.
23. pripravuje a organizuje vybrané akcie a súťaže organizované Centrálou SZKC
24. rokuje s partnermi a pripravuje možnosti spolupráce
25. zabezpečuje udržiavanie a rozvíjanie strategického partnerstva so sponzormi SZKC
26. zabezpečuje udržiavanie vzťahov so subjektami, ktoré majú prínos pre SZKC, vrátane štátnych orgánov,
27. zabezpečuje udržiavanie vzťahov s medzinárodnými partnerskými organizáciami,
28. zastupuje SZKC v prípade poverenia prezidentom SZKC alebo Výkonným výborom SZKC na konferenciách, pracovných stretnutiach a to tak na národnej ale aj medzinárodnej úrovni
29. zviditeľňuje SZKC v médiách, na veľtrhoch a pod.
30. Vyhľadáva sponzorov a partnerov Centrály SZKC s cieľom zabezpečiť riadny chod Centrály a tým aj celého SZKC O získaných partneroch informuje Výkonný výbor SZKC
31. Aktívne vyhľadáva možnosť dotácii a grantov a informuje o tom prezidenta SZKC a Výkonný výbor SZKC
32. Spolupracuje s ambasádorom Worldchefs without Borders pri charitatívnej a inej činnosti
33. **Asistentka generálneho tajomníka SZKC**
34. Aktualizuje členskú databázu na web stránke SZKC
35. Komunikuje s členmi SZKC
36. Objednáva a rozosiela členské preukazy SZKC
37. Vystavuje faktúry
38. Prijíma faktúry
39. Zadáva platby do bankového ústavu
40. Vedie pokladňu Centrály SZKC
41. Pripravuje účtovné podklady pre účtovnícku firmu
42. Vkladá podklady na web stránku SZKC
43. Vybavuje inzerciu zverejnenú na web stránke SZKC
44. Pripravuje a objednáva kancelárske potreby, medaile, diplomy a pod.
45. Pripravuje podklady pre rokovanie Výkonného výboru SZKC (finančné prehľady, pozvánky...)
46. Zabezpečuje priestor a občerstvenie pre rokovanie Výkonného výboru SZKC
47. Zabezpečuje záznam z rokovania Výkonného výboru SZKC
48. Ďalej podľa pokynov generálneho tajomníka SZKC
49. **Ambasádor Worldchefs without Borders na Slovensku ( ďalej len WCWB)**

a) Zabezpečuje komunikáciu medzi SZKC a WCWB

b) spolu s Centrálou, prípadne odbornými a regionálnymi klubmi organizuje a realizuje charitatívne aktivity SZKC

c) informuje Výkonný výbor SZKC o pripravovaných alebo plánovaných aktivitách WCWB i jeho ako ambasádora

1. **Sekretariát SZKC**
2. Prevádzku SZKC zabezpečuje Sekretariát
3. Zabezpečuje najmä administratívnu agendu spojenú s činnosťou SZKC
4. Prijíma a riadi sa úlohami zadanými prezidentom SZKC, viceprezidentami a Výkonným výborom SZKC
5. Pripravuje podklady a bežnú účtovnú agendu, vrátane účtovných dokladov predložených jednotlivými Klubmi SZKC
6. Na čele sekretariátu stojí generálny tajomník SZKC, menovaný prezidentom SZKC po odsúhlasení Výkonným výborom
7. Ak nie je pozícia generálneho tajomníka obsadená, preberá zodpovednosť za plnenie úloh prezident SZKC

**Časť III.  
KLUBY SZKC**

1. Kluby SZKC zriaďuje Výkonný výbor SZKC
2. Základnými článkami Slovenského zväzu kuchárov a cukrárov sú regionálne a Odborné Kluby kuchárov a cukrárov, majú postavenie organizačných jednotiek, nemajú vlastné stanovy , majú právnu subjektivitu a konajú vo svojom mene.
3. Kluby SZKC hospodária so svojimi prostriedkami v súlade so Zásadami o hospodárení SZKC a jeho Klubov“
4. Klub SZKC tvorí skupina minimálne 15 členov SZKC pre danú záujmovú činnosť
5. Výkonný výbor regionálneho klubu SZKC volí svojho predsedu, ktorý je zároveň predsedom regionálneho alebo odborného Klubu. Predseda regionálneho klubu koná na základe zvolenia a menovacieho dekrétu prezidenta Zväzu. Menovací dekrét potvrdzuje platnosť voľby Valného zhromaždenia regionálneho klubu
6. Predsedom Klubu SZKC môže byť len individuálny člen SZKC
7. Predseda Klubu SZKC je automatickým členom Výkonného výboru SZKC, zastupuje Klub SZKC na rokovaniach Výkonného výboru SZKC. Jeho funkčné obdobie je 4 roky
8. Výkonný výbor SZKC riadi a koordinuje činnosť Klubu SZKC, zastúpeného jeho zvoleným predsedom.
9. Zvolený predseda sa riadi pokynmi Výkonného výboru SZKC, Stanovami SZKC a Vnútorným organizačným predpisom SZKC
10. Klub , ako jednotka s právnou subjektivitou hospodári so svojim majetkom vedie predpísaným spôsobom účtovníctvo . V zmysle platnej legislatívy. zabezpečuje všetky zákonom stanovené platby a daňové povinnosti . Podrobné podmienky hospodárenia sú upravené Vnútorným organizačným poriadkom Zväzu.
11. Regionálny či odborný klub zriaďuje revíznu komisiu
12. Výkonný výbor SZKC udeľuje záväzné pokyny Klubom SZKC a Kluby SZKC sú povinné tieto pokyny plniť. Pokiaľ Klub SZKC nebude pokyny a úlohy riadne plniť, zodpovedá predseda Klubu SZKC za škodu tým vzniknutú
13. Výkonný výbor môže Klub SZKC aj zrušiť. V prípade zrušenia Klubu SZKC a zachovania iného či iných Klubov SZKC musí Výkonný výbor SZKC zároveň s rozhodnutím o zrušení Klubu SZKC určiť do ktorého alebo ktorých Klubov SZKC prejdú členovia, prípadne majetok zrušeného Klubu SZKC .
14. V prípade zrušenia Klubu SZKC a neurčení nakladania s majetkom zrušeného Klubu SZKC, hospodári Výkonný výbor SZKC
15. **Povinnosti predsedu Klubu SZKC**
16. Predseda Klubu SZKC preberá plnú zodpovednosť za vedenie Klubu SZKC a hmotnú zodpovednosť za majetok Klubu SZKC
17. Zastupuje SZKC na rokovaniach v svojom regióne len po predchádzajúcom písomnom splnomocnení prezidenta SZKC
18. pravidelne ,  pravdivo a úplne informuje členov Klubu SZKC o aktivitách SZKC a rokovaní Výkonného výboru SZKC
19. pravidelne informuje Výkonný výbor SZKC a generálneho tajomníka SZKC o aktivitách Klubu SZKC
20. Predkladá na schválenie Výkonnému výboru SZKC Plán aktivít Klubu SZKC
21. Informuje Výkonný výbor SZKC o prezentácii ním vedeného Klubu SZKC na akciách, súťažiach, atď. organizovaných inou organizáciou, spoločnosťou (napr. Foodfestivaly , prezentácie iných spoločností, na súťažiach a pod.)
22. Pravidelne informuje sekretariát SZKC o podporách partnerov Klubu SZKC .Zmluvy s partnermi Klubu SZKC musia byť v kópii zaslané na informáciu a vedomie Centrály SZKC
23. Dodržuje spolu so všetkými členmi klubu plnenie zmluvy s partnermi SZKC na daný rok. V prípade nedodržania danej zmluvy nesie predseda Klubu SZKC plnú zodpovednosť do výšky plnenia
24. Vedenie účtovných dokladov : Kluby SZKC samostatne a v vlastnom mene vedú  **predpísaným spôsobom účtovníctvo, zostavujú ročnú uzávierku ,zabezpečujú všetky zákonom stanovené platby v zmysle platnej legislatívy**
25. Predseda Klubu SZKC hospodári s finančnou hotovosťou a vedie pokladničný denník.
26. Predseda klubu je zodpovedný za dodržiavanie schválených „Zásad hospodárenia SZKC a jeho Klubov“, vrátane príloh a doplnkov. v rámci schváleného rozpočtu má dispozičné práva; zodpovedá za hospodárenie klubu a ručí za dlhy klubu
27. Z dohodnutých zmlúv s partnermi Klubu SZKC prináleží predsedovi, alebo osobe ktorá zmluvu dohodla (musí byť členom SZKC) v zmysle „Zásad hospodárenia SZKC a jeho Klubov“ provízia vo výške 20 % zo získanej finančnej čiastky bez DPH (nevzťahuje sa na naturálne plnenie)
28. Pokiaľ člen Klubu SZKC alebo regionálny tím Klubu SZKC ide súťažiť a teda reprezentovať SZKC do zahraničia, predseda Klubu musí o tomto výjazde vopred informovať Výkonný výbor SZKC alebo Centrálu SZKC
29. **Na akciách, súťažiach , festivaloch, veľtrhoch a pod. organizovaných Klubom SZKC musia Kluby SZKC dodržiavať**:
30. zasielať Centrále (sekretariátu) na schválenie propozície, zloženie hodnotiacej komisie ,pozvánku, zmluvy s partnermi

b) používať viditeľne loga SZKC a WACS a loga partnerov SZKC

c) Klub SZKC musí zabezpečiť prezentáciu SZKC osobnou účasťou

d) aby sa zabránilo plagiátorstvu propozícií a zachovala sa originalita a autorské

právo, klub, ktorý organizuje súťaž je povinný vypracovať svoje vlastné

propozície.. Ak chce na svoju súťaž použiť propozície vypracované iným klubom

pre vlastnú súťaž autorského klubu, môže tak urobiť len so súhlasom autorského

klubu.

e) po akcii musí Klub SZKC zaslať tlačovú správu (informáciu na web stránku SZKC)

vrátane fotodokumentácie z akcie

1. **Klub SZKC zaniká:**

Na základe rozhodnutia Výkonného výboru SZKC o jeho zrušení najmä z dôvodu

1. nedostatočného počtu členov
2. nečinnosti Klubu SZKC
3. porušovania ustanovení Stanov SZKC, Vnútorného organizačného poriadku a Etického kódexu SZKC

**Časť IV.   
ODBORNÉ SEKCE A ZÁUJMOVÉ SEKCIE SZKC**

SZKC a Kluby SZKC môžu navrhnúť zriadenie odbornej alebo  záujmovej sekcie SZKC napr. Kuchárska sekcia , Cukrárska sekcia, Potravinárska sekcia , Sekcia výstav a súťaží, Sekcia pre medzinárodné styky, Sekcia pre prácu s mladými odborníkmi, Sekcia seniorov na 65 rokov, Sekcia zmrzlinárov, Sekcia verejného stravovania, Sekcia amatérov a pod. Sekcie nemajú samostatnú právnu subjektivitu

1. Zriadenie odborných a záujmových sekcií schvaľuje Výkonný výbor SZKC
2. Odborné ani záujmové sekcie SZKC nemajú právnu subjektivitu
3. Odborné sekcie musia predkladať sekretariátu SZKC informácie o všetkých svojich aktivitách
4. **Národné tímy ( Slovenský národný tím kuchárov a cukrárov a Juniorský národný tím kuchárov a cukrárov SZKC**)
5. Managera národného tímu na základe výberového konania schvaľuje Výkonný výbor SZKC
6. Povinnosti managera národného tímu a jeho povinnosti:

* Musí byť členom SZKC
* znalosť anglického jazyka
* organizačné schopnosti
* flexibilita
* zostavenie plánu aktivít od Olympiády po Olympiádu
* zabezpečenie finančnej nezávislosti
* odmena 10% zo získaných príjmov

1. Podmienky výberového konania:

* zaslanie profesijného životopisu
* Návrh zostavenia plánu aktivít NT
* Návrh finančného plánu

1. Národný tím zostavuje manager po dohode s kapitánom tímu
2. Kapitán tímu si členov vyberá podľa svojho rozhodnutia s cieľom dosiahnuť čo najlepší výsledok na súťažiach
3. Národné tímy reprezentujú SZKC podľa Etického kódexu
4. Dodržiavajú Stanovy SZKC, „Vnútorný organizačný predpis SZKC a „Zásady hospodárenia SZKC a jeho Klubov“
5. Členovia tímov musia byť individuálnymi členmi SZKC počas celej doby reprezentácie
6. Ďalšie povinnosti manažérov Národného a juniorského tímu :
7. Manažér tímu pravidelne informuje Centrálu o aktivitách tímu
8. Pripravuje rozpočty na súťaže
9. Pravidelne informuje Centrálu o podporách partnerov tímov
10. Centrále SZKC predkladá návrhy a podklady na uzavretie zmlúv s partnermi tímov. Na základe predložených podkladov Centrála vypracuje návrh zmluvy a zabezpečí podpis prezidenta SZKC
11. Je zodpovedný za reprezentovanie partnerov SZKC podľa platných uzavretých zmlúv, ako aj partnerov tímu
12. V prípade nedodržania zmlúv nesie manažér národného i juniorského tímu plnú zodpovednosť do výšky plnenia
13. Manager predkladá pravidelne hospodárenie tímu,
14. Účtovné doklady predkladá manažér Centrále SZKC vždy najneskôr do 5. dňa v mesiaca nasledujúceho po mesiaci, za ktorý sa účtovné doklady predkladajú.
15. Zasiela Centrále SZKC správy z aktivít tímu, vrátane fotodokumentácie
16. Je zodpovedný za to, že členovia tímu sú členmi SZKC po celú dobu reprezentácie
17. Z dojednaných zmlúv s partnermi tímu prináleží manažérovi alebo osobe, ktorá zmluvu dohodla (musí byť členom SZKC) v zmysle „Zásad hospodárenia SZKC a jeho Klubov“ provízia vo výške **10 %** zo získanej finančnej čiastky bez DPH (nevzťahuje sa na naturálne plnenie)

**Časť V.   
ZÁŠTITY**

1. Záštita je čestná pocta udelená SZKC žiadateľovi . Je prejavom nefinančnej podpory a upozornením na význam a prínos danej aktivity . Záštita sa udeľuje výhradne písomnou formou s podpisom prezidenta SZKC alebo predsedu Klubu SZKC, ak záštitu udeľuje Klub SZKC. Udelenie záštity Klubu SZKC predseda klubu vopred konzultuje s Centrálou SZKC. Udelí ju až po súhlase prezidenta. S udelením záštity sa nespája automaticky osobná účasť zástupcu SZKC na usporiadanej akcii alebo podporenom projekte
2. O udelení záštity rozhoduje Výkonný výbor SZKC a prezident SZKC
3. Odporúčaná cena za udelenie záštity by nemala presiahnuť úroveň 200,00 Eur.
4. SZKC podporuje výhradne aktivity a projekty, ktoré sú v súlade s dlhodobými prioritami. V oblasti voľnočasových aktivít uprednostňuje udelenia záštity vzdelávacím projektom, ktoré podporujú osobnostný rozvoj detí a mládeže. Odporúčame podať žiadosť o záštitu s dostatočným časovým predstihom
5. Ak SZKC nestanoví inak, je možné požiadať o osobnú záštitu prezidenta SZKC len v súvislosti s aktivitou, ktorej bola záštita udelená a len v časovom období , na ktoré bola udelená
6. Náležitosti žiadosti o záštitu:
7. Názov a adresa žiadateľa, meno a korešpondenčná adresa zástupcu žiadateľa (inštitúcie, organizácie, spoločnosti atď.)
8. Stručná charakteristika činnosti žiadateľa
9. Charakteristika akcie alebo aktivity a popis vzťahu k prioritám SZKC
10. Dátum a miesto konania
11. Odkaz na web stránku žiadateľa alebo ďalšie podporné informácie
12. Povinnosti úspešných žiadateľov o záštitu:
13. Zverejňovať logo SZKC a WACS na materiáloch súvisiacich s akciou (logo je možné zaslať na vyžiadanie)
14. Prezentácia podpory SZKC priamo počas konania akcie
15. Postup pri udelení odbornej záštity
16. Organizátor súťaže alebo gastronomickej akcie musí podať žiadosť o udelenie záštity SZKC Centrále SZKC priamo, alebo prostredníctvom predsedov klubov SZKC
17. O rozhodnutí bude žiadateľ vyrozumený do 10 dní odo dňa doručenia žiadosti na Sekretariát SZKC.
18. Žiadosti je možné podávať poštou na adresu Centrály SZKC alebo e-mailom na [szkc@szkc.sk](mailto:szkc@szkc.sk);
19. Povinnosti úspešných žiadateľov pri udelení záštity nad súťažou
20. uvádzať logo SZKC a logo WACS na propozíciách súťaže a na všetkých tlačovinách o tejto akcii
21. propozície alebo podmienky súťaže musia byť zaslané Centrále SZKC na schválenie
22. predsedom hodnotiacej komisie musí byť certifikovaný hodnotiaci komisár SZKC (zoznam komisárov je uvedený na web stránke SZKC [www.szkc.sk](http://www.szkc.sk) v sekcii Vzdelávanie
23. organizátor súťaže hradí komisárovi náklady – odmenu a ostatné náklady na základe dohody
24. Umiestni do priestoru súťaže a na vyhlásenie výsledkov banner SZKC
25. Po akcii organizátor zašle SZKC tlačovú správu a fotografie z akcie

**Časť VI.  
CERTIFIKOVANÍ HODNOTIACI KOMISÁRI SZKC**

**obor kuchár, cukrár**

1. Hodnotiaci komisár je akreditovaný na certifikáciu ( školenie,) prostredníctvom predsedu Klubu SZKC,
2. Certifikáciu udeľuje SZKC alebo ním poverená osoba
3. Hodnotiaci komisár je preškolený podľa smerníc Svetovej asociácie kuchárskych asociácií a zväzov – WACS a získa akreditáciu odboru kuchár a cukrár v kategórii „C“ v rámci WACS
4. Platnosť certifikátu: 5 rokov. Po uplynutí tejto doby je potrebné prejsť opätovne preškolením.
5. Akreditovaní komisári môžu po dobu 5 rokov vykonávať funkciu komisára na všetkých gastronomických súťažiach organizovaných SZKC v odbor kuchár a cukrár na území Slovenskej republiky a súťažiach, ktorým bola udelená ODBORNÁ ZÁŠTITA SZKC , potom musia byť opäť preškolení. V opačnom prípade strácajú právo nosiť titul certifikovaného hodnotiaceho komisára a hodnotiť súťažiacich na súťažiach organizovaných SZKC.
6. Na súťažiach, ktorým bola udelená záštita SZKC musí by predseda komisie certifikovaný SZKC alebo WACS
7. Hodnotiaci komisár musí dodržiavať tieto povinnosti:
8. byť členom SZKC po celú dobu akreditácie
9. dodržiavať Stanovy SZKC a Smernice SZKC
10. riadne reprezentovať SZKC
11. na každej súťaží musí byť oblečený v rondóne komisára SZKC
12. nominácia na súťaž musí byť odsúhlasená Výkonným výborom SZKC (bez súhlasu Výkonného výboru nesmie komisár vykonávať túto funkciu pod hlavičkou SZKC, to znamená, že jeho meno nesmie byť spájané so SZKC, napr. Na tlačovinách, na rondóne, na propagácii súťaže a pod. Taktiež nesmie použiť rondón komisára SZKC a nesmie použiť logo SZKC a logo WACS ani na inom rondóne.

**Časť VII.   
MAJETOK, ZÁSADY HOSPODÁRENIA, FINANCOVANIE**

1. **Finančné zdroje a majetok tvoria predovšetkým** :
2. členské príspevky individuálnych členov , pridružených členov, kolektívnych

členov, a  mimoriadne príspevky a dary

1. príjmy získané činnosťou vykonávanou za účelom dosiahnutia stanovených cieľov Zväzu (vedľajšia činnosť Zväzu)
2. príjmy z prijatých podielov zaplatenej dane z príjmov
3. z úrokov a subvencii
4. príjmy z rôznych organizovaných akcií
5. nadobudnutý majetok pre činnosť /inventár, vnútorné zariadenie, knižnica odbornej literatúry a pod./;
6. na plnenie menovitých úloh Zväz môže získať prostriedky aj z verejných zdrojov;
7. **Hospodárenie**
8. Centrála SZKC i Kluby SZKC sú povinné s majetkom nakladať hospodárne, v súlade s cieľmi, predmetom činnosti a postavením SZKC podľa „Zásad hospodárenia SZKC a jeho Klubov“ a podľa pokynov Valného zhromaždenia, ak takýto pokyn nebude v rozpore so Stanovami SZKC alebo legislatívnymi predpismi
9. Pre Centrálu SZKC účtovníctvo vedie predpísaným spôsobom zmluvne zabezpečená poverená spoločnosť. Vypracováva mesačné výkazy DPH a kontrolné výkazy k DPH, zostavuje ročnú účtovnú uzávierku a ročné daňové priznanie o dani z príjmov SZKC
10. Kluby SZKC samostatne vedú predpísaným spôsobom účtovníctvo, zostavujú ročnú uzávierku , zabezpečujú všetky zákonom stanovené platby v zmysle platnej legislatívy
11. Kluby SZKC samostatne hospodária s prostriedkami získanými na základe vlastnej činnosti, najmä vzdelávacích aktivít, súťaží, darov, prípadne ďalším majetkom, na základe rozpočtu na príslušný kalendárny rok
12. Každý klub na účet Centrály SZKC ročne odvádza , 5,00 Eur za každého člena klubu
13. Každý klub na účet centrály odvádza ročne 300,00 Eur na pokrytie základných nákladov Centrály

**Časť VIII.   
ZÁVEREČNÉ USTANOVENIA**

1. Vnútorný organizačný predpis SZKC môže byť doplnený alebo prepracovaný len na základe rozhodnutia Výkonného výboru SZKC
2. Tento Vnútorný organizačný predpis SZKC bol schválený Výkonným výborom SZKC

Dňa 18.12.2019 do účinnosti vstúpil dňa 01.01.2020

,

1. Tento Vnútorný organizačný predpis je vyhotovený v jednom origináli a je uložený na

Sekretariáte SZKC. Súčasne je aktuálne znenie Vnútorného organizačného predpisu

zverejnené na web stránke SZKC

1. Všetkým členom SZKC je tento Vnútorný organizačný predpis k dispozícii

nahliadnutiu na Sekretariáte SZKC

Vojto Artz v.r.

prezident SZKC

,